Rugbybroers se pa sterf ná bysteekElton (links agter) en Tony (regs agter) saam met hulle pa Thomas. Foto: Facebook Rapport berig dat Jantjies (46), ŉ adjudant-offisier in die weermag, Saterdag in die 1 Militêre-hospitaal oorlede is weens komplikasies van ŉ bysteek. Elton (22), wat vir die Lions en Goue Leeus speel en deel was van Springbokgroep se toestreeks teen Engeland, het Sondagoggend op Twitter geskryf: “God het nog ŉ engel kom haal. RIV pa. Jy sal veraltyd in ons harte bly.” Tony (20), wat vir die Blou Bulle in die Vodacombeker-reeks speel en vroeër vanjaar vir die Jong Bokke uitgedraf het, het op Twitter gesê: “Woorde kan nie beskryf wat julle ondersteuning in die hartseer tyd vir ons beteken nie. Dankie aan julle almal. RIV pa, jy sal gemis word.” SA Rugby en die Springbokke het ook hul medelye op Twitter betuig: “Gedagtes en gebede met Springbok Elton en Junior Bok Tony Jantjies en hulle familie met die afsterwe van hulle pa. RIV.”